pythainlp/thai_wikipedia_clean_20230101 huggingface dataset:
ใน ค.ศ. 1363 หู เหวย์ยง มอบเรือรบจำนวนมากให้ขุนศึกจู ยฺเหวียนจาง (朱元璋) ไว้ใช้รบกับเฉิน โหย่วเลี่ยง (陳友諒) ทำให้หลี่ ช่านฉาง (李善長) ขุนศึกคู่ใจของจู ยฺเหวียนจาง ประทับใจ และแนะนำเขาให้จู ยฺเหวียนจาง ภายหลัง จู ยฺเหวียนจาง ได้ขึ้นครองราชย์เป็นจักรพรรดิหงอู่ (洪武帝) แห่งราชวงศ์หมิง และให้หู เหวย์ยง เป็นอัครมหาเสนาบดี
ช่วงที่ดำรงตำแหน่งอัครมหาเสนาบดี หู เหวย์ยง สั่งสมอำนาจบารมี ทั้งยังพัวพันคดีอัปยศหลายประการ ทำให้จักรพรรดิหงอู่ทรงหมดสิ้นความไว้วางพระทัย กระทั่งใน ค.ศ. 1380 ลูกน้องของหู เหวย์ยง ทูลฟ้องว่า หู เหวย์ยง ลักลอบพบปะกับทูตต่างชาติ น่าจะเตรียมกบฏ สี่วันต่อมา จักรพรรดิหงอู่จึงรับสั่งให้ประหารหู เหวย์ยง ทั้งตระกูล ด้วยข้อหากบฏ และทรงใช้โอกาสนี้กำจัดขุนนางฝ่ายเขา มีขุนนางถูกประหารทั้งตระกูลเป็นจำนวนมาก การขจัดกลุ่มของหู เหวย์ยง ใช้เวลากว่าสิบปี มีผู้ถูกประหารกว่า 30,000 คน จักรพรรดิหงอู่ยังทรงยกเลิกตำแหน่งอัครมหาเสนาบดี ภายหลังก็ได้องค์กรเน่ย์เก๋อ (內閣; "ศาลาใน") มาทำหน้าที่แทน
จักรพรรดิหงอู่ยังทรงให้เขียนหนังสือชื่อ "เจาชื่อเจียนตั่งลู่" (昭示奸黨錄) พรรณนาความผิดของหู เหวย์ยง และพวก
Hu Weiyong
อเล็กซานเดอร์ อัลเลน (นักการเมือง)
อเล็กซานเดอร์ อัลเลน (เกิดเมื่อเดือน พฤษภาคม ค.ศ. 1842 ที่สก็อตแลนด์ – เสียชีวิตเมื่อวันที่ 7 มกราคม ค.ศ. 1924 ที่รัฐวอชิงตัน) เป็นนักการเมืองจากสหรัฐอเมริกา สังกัดพรรคริพับลิกัน ซึ่งเป็นสมาชิกสภาผู้แทนราษฎรของรัฐวอชิงตัน ตั้งแต่ปี ค.ศ. 1889 จนถึงปี ค.ศ. 1891
จอห์น อเฮิร์น (นักการเมือง)
จอห์น อเฮิร์น  (เกิดเมื่อวันที่ 4 ธันวาคม ค.ศ. 1934) เป็นนักการเมืองจากสหรัฐอเมริกา สังกัดพรรคริพับลิกัน จอห์น อเฮิร์นเป็นสมาชิกสภาผู้แทนราษฎรจากรัฐวอชิงตัน เขตที่ 6
อาร์. บี. อัลเบิร์ตสัน
โรเบิร์ต บรูค อัลเบิร์ตสัน (เกิดเมื่อวันที่ 21 ธันวาคม ค.ศ. 1859 ที่เมืองเฮิร์ตฟอร์ด รัฐนอร์ทแคโรไลนา สหรัฐอเมริกา – เสียชีวิตเมื่อวันที่ 3 ตุลาคม ค.ศ. 1917 ที่เมืองซีตเติล รัฐวอชิงตัน สหรัฐอเมริกา) เป็นนักการเมืองจากสหรัฐอเมริกาจากรัฐวอชิงตัน สังกัดพรรคริพับลิกัน โรเบิร์ต อัลเบิร์ตสัน เป็นสมาชิกสภาผู้แทนราษฎร เขตที่ 42 จากรัฐวอชิงตัน ตั้งแต่ปี ค.ศ. 1895 จนถึงปี ค.ศ. 1897 และในปี ค.ศ. 1901 จนถึงปี ค.ศ. 1903
ปีศาจกระดูกขาว
ปีศาจกระดูกขาว  เป็นตัวละครในนวนิยายจีนเรื่อง "ไซอิ๋ว" (西遊) เป็นปีศาจหญิงซึ่งสามารถแปลงร่างได้ แต่ร่างแท้จริงนั้นเป็นโครงกระดูก
ตามเนื้อเรื่อง ปีศาจกระดูกขาวอยากกินเนื้อพระถังซัมจั๋ง (唐三藏) จึงแปลงเป็นหญิงสาวชาวบ้านมาถวายผลไม้พิษ แต่ซึงหงอคง (孫悟空) ศิษย์พระถังซัมจั๋ง จับพิรุธได้ จึงเอาไม้พลองยู่อี่กิมซือเป๊ง (如意金箍棒; "ไม้พลองทองสมใจนึก") ตี นางดำดินหนีไปได้ แต่ทุกคนเข้าใจว่า ซึงหงอคงฆ่านาง และไม่เชื่อคำอธิบายของเขาว่า นางเป็นปีศาจจำแลงมา
นางกลับมาอีกครั้ง คราวนี้แปลงเป็นหญิงชรามาโป้ปดว่า กำลังตามหาบุตรสาว ซึงหงอคงจับพิรุธได้อีก ก็เอาไม้พลองตีอีก แต่คนอื่น ๆ โกรธที่ซึงหงอคงฆ่าคนซ้ำแล้วซ้ำเล่า
นางปีศาจกลับมาเป็นครั้งที่สาม แปลงเป็นชายชราทำทีมาถามไถ่ว่า เห็นภริยาและบุตรสาวของตนหรือไม่ ซึงหงอคงเห็นว่า เป็นปีศาจตนเดิม จึงเอาไม้พลองตีตายคามือ ศพปีศาจคืนร่างเดิม คือ โครงกระดูก กลุ่มพระถังซังจั๋งรู้สึกผิดที่ซึงหงอคงฆ่าคนถึงสามคน ซึงหงอคงชี้ให้ดูว่า เป็นปีศาจแปลงมา ตนเอาไม้พลองตีตายแล้วจึงคืนร่างเดิม พระถังซัมจั๋งพิจารณาแล้วก็เห็นด้วย แต่ตือโป๊ยก่าย (猪八戒) ศิษย์อีกตนของพระถังซัมจั๋ง กล่าวว่า ซึงหงอคงใช้คาถาเสกศพเป็นโครงกระดูกเพื่อไม่ให้ถูกพระอาจารย์ลงโทษมากกว่า พระถังซัมจั๋งโกรธ ด่าทอและตัดขาดกับซึงหงอคง ซึงหงอคงเจ็บช้ำน้ำใจจึงกลับไปยังที่อยู่เดิม คือ ฮวยก๊วยซัว (花果山; "ภูเขามาลาผล")
เมื่อซึงหงอคงไปแล้ว ปีศาจอีกตน คือ ปีศาจเสื้อเหลือง (黃袍怪) ก็เข้าจับพระถังซัมจั๋ง ศิษย์ที่เหลือของพระถังซัมจั๋ง คือ ตือโป๊ยก่าย กับซัวเจ๋ง (沙僧) สู้ไม่ได้ ตือโป๊ยก่ายจึงบากหน้าไปขอโทษซึงหงอคงและตามกลับมาช่วยพระถังซัมจั๋งเป็นผลสำเร็จ
Baigujing
White Bone Spirit
โรดริโก (นักฟุตบอลเกิด พ.ศ. 2539)
อัลบาโร ซิลบา
อัลบาโร เปรัลตา ซิลบา ไลนาเรส (30 มีนาคม ค.ศ. 1984) เป็นนักฟุตบอลชาวฟิลิปปินส์ ในตำแหน่งกองหลังตัวกลาง โดยก่อนหน้านี้เขาเคยเล่นให้กับมาลากาในลาลิกาและเซกุนดาดิบิซิออนในช่วง ค.ศ. 2004–2008
ซิลบามีบิดามารดาเป็นชาวสเปน แต่มีย่าเป็นชาวฟิลิปปินส์ ดังนั้นซิลบาจึงสามารถใช้หนังสือเดินทางฟิลิปปินส์ และสามารถลงเล่นให้กับทีมชาติฟิลิปปินส์ได้
โดมินิก ตัน
โดมินิก ตัน จุน จิ๋น (12 มีนาคม ค.ศ. 1997 —) เป็นนักฟุตบอลชาวมาเลเซีย ปัจจุบันเล่นตำแหน่งกองหลังตัวกลางให้กับซาบะฮ์ในมาเลเซียซูเปอร์ลีก และทีมชาติมาเลเซีย โดยเขาได้ลงเล่นทีมชาติครั้งแรกในนัดกระชับมิตรที่พบกับเนปาลในเดือนมิถุนายน ค.ศ. 2019
ยะโฮร์ดารุลตาซิม
Dominic Tan
วิรัตน์ เฮงคงดี
วิรัตน์ เฮงคงดี ทำงานอยู่ในตำแหน่งผู้อำนวยการฝ่ายผลิตละครโทรทัศน์ บริษัท เวิร์คพอยท์เอ็นเทอร์เทนเมนท์ จำกัด (มหาชน) / กรรมการผู้จัดการ บริษัท สกายบ็อกซ์ เอนเทอร์เทนเมนท์ จำกัด / กรรมการผู้จัดการและหนึ่งในผู้ร่วมก่อตั้งบริษัท โต๊ะกลมโทรทัศน์จำกัด
ชื่อเล่น โจ้ เกิดเมื่อวันที่ 21 กันยายน พ.ศ. 2521 จบการศึกษาระดับมัธยมต้นจากโรงเรียนเซนต์จอห์น พ.ศ. 2536 ระดับมัธยมปลายจากโรงเรียนเตรียมอุดมศึกษา แผนกวิทยาศาสตร์-สถาปัตยกรรมศาสตร์ พ.ศ. 2538 และระดับอุดมศึกษาจากสถาปัตยกรรมศาสตรบัณฑิต จุฬาลงกรณ์มหาวิทยาลัย ปี พ.ศ. 2543
เริ่มต้นการทํางานด้วยการเป็นในทีมเขียนบทรายการรัฐบาลหุ่นทางช่อง ITV และรายการทีวี เบลอเบลอ ทางช่อง 3 ผลงานที่มีชื่อเสียง เช่น รายการ The Voice Thailand season 1และ2 รายการTheRapper 1-3 นอกจากรายการโทรทัศน์ยังกํากับภาพยนตร์ และเป็นโปรดิวเซอร์ทีวีซีรีส์ ละครซิตคอม ละครเวที MV รวมถึง คอนเสิร์ต
2543 - 2544
บาซูก้า
แขวงสึรูมิ (โยโกฮามะ)
แขวงสึรูมิ  เป็นหนึ่งใน 18 แขวงการปกครองของนครโยโกฮามะ จังหวัดคานางาวะ เป็นแขวงอุตสากรรมที่สำคัญที่สุดของนครโยโกฮามะ และถือเป็นส่วนหนึ่งของเขตอุตสาหกรรมแปซิฟิก โรงงานที่สำคัญในแขวงแห่งนี้ได้แก่ เอ็กซอนโมบิล, นิสสันมอร์เตอร์, โตชิบ้า, โตเกียวอิเล็กทริกพาวเวอร์, คิริงบริวเวอร์รี่ เป็นต้น นอกจากนี้ยังเป็นย่านที่อยู่อาศัยหลักสำหรับคนที่ต้องเดินทางเข้าออกกรุงโตเกียวเพื่อทำงาน
เจ้าหญิงลูอีเซอแห่งซัคเซิน-โกทา-อัลเทินบวร์ค
ลูอีเซอ เจ้าหญิงแห่งซัคเซิน-โกทา-อัลเทินบวร์ค  หรือพระนามเต็มคือ เจ้าหญิงลูอีเซอ เพาลีเนอ ชาร์ล็อทเทอ ฟรีเดอรีเคอ เอากุสเทอ แห่งซัคเซิน-โกทา-อัลเทินบวร์ค  เป็นเจ้าหญิงเยอรมันจากแคว้นซัคเซิน-โกทา-อัลเทินบวร์ค ทรงเป็นพระมารดาในเจ้าชายอัลเบิร์ต พระราชสวามี ทำให้พระนางมีศักดิ์เป็นย่าของพระเจ้าเอ็ดเวิร์ดที่ 7 แห่งสหราชอาณาจักร
เจ้าหญิงลูอีเซอประสูติเมื่อค.ศ. 1800 ที่แคว้นโกทาในจักรวรรดิโรมันอันศักดิ์สิทธิ์ เป็นธิดาองค์เดียวของเอากุสท์ ดยุกแห่งซัคเซิน-โกทา-อัลเทินบวร์ค กับท่านหญิงลูอีเซอ ชาร์ล็อทเทอ แห่งมัคเลินบวร์ค-ชเวรีน เจ้าหญิงลูอีเซอพยายามสร้างสานสัมพันธ์กับเจ้าชายรัสเซียองค์หนึ่งแต่ไม่ประสบความสำเร็จ นางจึงสมรสกับแอนสท์ที่ 3 ดยุกแห่งซัคเซิน-โคบวร์ค-ซาลเฟลด์ในปีค.ศ. 1817 ทั้งสองมีบุตรด้วยกันสององค์
เจ้าหญิงลูอีเซอทรงหย่ากับดยุกเอากุสท์ในเดืนมีนาคม ค.ศ. 1826 หลังจากนั้นอีกเจ็ดเดือน ทรงสมรสใหม่อย่างลับๆกับอดีตคนรัก อเล็คซันเดอร์ ฟอน ฮันชไตน์ (Alexander von Hanstein) อย่างไรก็ตาม ชีวิตทั้งสองไม่ราบรื่นมากนัก ทรงหย่ากับฮันชไตน์ในปีค.ศ. 1831 และก็ทรงสิ้นพระชนม์จากโรคมะเร็งในวันที่ 30 สิงหาคมของปีเดียวกันด้วยพระชนม์เพียง 30 ปี
ไวนด์-อัป
เอ็ลบ์ฟิลฮาร์โมนี
เอ็ลบ์ฟิลฮาร์โมนี  หรือ หอดุริยางค์เอ็ลเบอ เป็นโรงจัดแสดงคอนเสิร์ตในนครฮัมบวร์ค ประเทศเยอรมนี ตั้งอยู่บนชายฝั่งด้านเหนือริมแม่น้ำเอ็ลเบอ เป็นหนึ่งในโรงจัดแสดงคอนเสิร์ตที่ใหญ่ที่สุดและล้ำหน้าที่สุดในโลก ชาวเมืองมักนิยมเรียกย่อว่า เอ็ลฟิ ("Elbphi")
ที่ตั้งของเอ็ลบ์ฟิลฮาร์โมนี ในอดีตเคยเป็นที่ตั้งคลังสินค้าหลวง ("Kaispeicher") ซึ่งสร้างขึ้นในปีค.ศ. 1875 ต่อมาตัวอาคารได้รับความเสียหายในช่วงสงครามโลกครั้งที่สอง และถูกรื้อส่วนบนทิ้งในปีค.ศ. 1963 ต่อมาทางการนครฮัมบวร์คได้ตัดสินใจที่จะสร้างโรงจัดแสดงคอนเสิร์ตขึ้นบนโครงสร้างเดิมของอดีตคลังสินค้าหลวง การก่อสร้างเริ่มขึ้นในปีค.ศ. 2007 โดยมีกำหนดแล้วเสร็จในสามปี อย่างไรก็ตาม เกิดความล่าช้าในการก่อสร้างและงบประมาณเกิดบานปลาย ทำให้โครงการล่าช้าจนไปแล้วเสร็จสมบูรณ์ในปีค.ศ. 2016 ใช้เงินก่อสร้างไปทั้งสิ้น 789 ล้านยูโร
เอ็ลบ์ฟิลฮาร์โมนีเปิดใช้งานเมื่อวันที่ 11 มกราคม ค.ศ. 2017 อาคารกระจกหลังใหม่สะท้อนถึงใบเรือ, คลื่นน้ำ, ภูเขาน้ำแข็ง และคริสตัลใส ออกแบบโดยบริษัท "Herzog &amp; de Meuron" จากสวิตเซอร์แลนด์ โรงใหญ่จุผู้ชมได้ 2,100 ที่นั่ง
คำประกาศอิสรภาพสหรัฐอเมริกา
เซียนโหงว ศิษย์บางพระจันทร์
เซียนโหงว ศิษย์บางพระจันทร์ (เกิด 2494) อดีตนักมวยไทยอาชีพและอดีตแชมป์รุ่นไลท์เวตของ เวทีมวยลุมพินี รวมถึงเป็นอดีตหัวหน้าคณะของ พิชิต ศิษย์บางพระจันทร์
เซียนโหงวเกิดเมื่อ พ.ศ. 2494 เริ่มต้นเข้าสู่วงการมวยจากการเป็นเซียนมวยแต่เพราะเกิดไปมีเรื่องกับเพื่อนจึงได้มีการท้าชกชิงเงินรางวัลผลปรากฏว่าเซียนโหงวเป็นฝ่ายชนะจึงได้ผันตัวมาเป็นนักมวยไทยอาชีพเมื่อ พ.ศ. 2517 ขณะอายุได้ 23 ปีและได้ครองแชมป์รุ่นไลท์เวตของเวทีลุมพินี
โดยเซียนโหงวเป็นคู่ชกคนสุดท้ายของนักมวยดังในยุคนั้นถึง 2 คนคือ อภิเดช ศิษย์หิรัญ และ พุฒ ล้อเหล็ก หลังจากเซียนโหงวแขวนนวมแล้วก็ได้ผันตัวมาเป็นหัวหน้าค่ายมวยศิษย์บางพระจันทร์ซึ่งในค่ายมีนักมวยที่มีชื่อเสียงได้แก่ พิชิต ศิษย์บางพระจันทร์
บริษัท แพลน บี มีเดีย จำกัด (มหาชน) (ย่อ: PLANB) เป็นบริษัทประกอบธุรกิจให้บริการ และผลิตสื่อโฆษณาภายนอกที่อยู่อาศัย ได้แก่ สื่อโฆษณาบนระบบขนส่งมวลชน สื่อโฆษณาภาพนิ่งกลางแจ้ง สื่อโฆษณาดิจิตอลกลางแจ้ง สื่อโฆษณาภายในห้างสรรพสินค้า สื่อโฆษณาภายในซุปเปอร์มาร์เก็ต สื่อโฆษณาภายในสนามบิน สื่อโฆษณาออนไลน์ และสปอร์ตมาร์เก็ตติ้ง
สื่อโฆษณาบนระบบขนส่งมวลชน ได้แก่ สื่อโฆษณาภายนอกในลักษณะป้ายโฆษณาบิลบอร์ดรอบตัวรถ และ ภายในรถโดยสารประจำทางปรับอากาศ ด้วยจอแอลซีดีและสื่อโฆษณาภาพนิ่ง รวมถึงสื่อโฆษณาในระบบรถไฟฟ้ามหานคร (MRT) ได้ร่วมกับบริษัทแบงกอก เมโทร เน็ทเวิร์คส์ จำกัด (BMN) พัฒนาสื่อโฆษณาบนรถไฟฟ้ามหานคร (MRT) ประกอบด้วย จอแสดงข้อมูลแก่ผู้โดยสารทั้งภายในและภายนอกขบวนรถ ป้ายโฆษณาบนประตูชานชาลา สื่อโฆษณาจอดิจิตอลภายในสถานี และป้ายโฆษณาบริเวณราวจับภายในขบวนรถ
สื่อโฆษณาดิจิตอลนอกที่อยู่อาศัย ทั้งในกรุงเทพ และต่างจังหวัด โดยในปี 2561 ได้ติดตั้งจอภาพดิจิตอลขนาดใหญ่ขนาดประมาณ 4,000 ตร.ม. ที่เซ็นทรัลเวิลด์ และยังมีจอดิจิตอลอื่น ๆ รวมกว่า 400 จอภาพใน 44 จังหวัด
สื่อโฆษณาออนไลน์ บริษัทพัฒนาสื่อโฆษณาออนไลน์ โดยเริ่มจากการให้บริการอินเทอร์เน็ตบนรถประจำาทางโดยไม่มีค่าบริการ จำนวน 550 คัน และพัฒนาเว็บไซต์และแอปพลิเคชัน City Go บริการค้นหาสายรถประจำทางด้วยระบบจีพีเอส และพัฒนาแพ็คเกจ Geofence และร่วมกับบริษัท ฟอร์ท สมาร์ท เซอร์วิส จำกัด (มหาชน) ให้สื่อโฆษณาผ่านตู้บุญเติม
สปอร์ตมาร์เก็ตติ้ง บริษัทได้บริหารสิทธิประโยชน์ทางการค้าของสมาคมฟุตบอลแห่งประเทศไทยและบริษัท ไทยลีก จำกัด โดยได้สิทธิการจัดหารายได้สนับสนุนการจัดการแข่งขันและการจัดกิจกรรมอื่น ๆ ได้สิทธินำคอนเทนต์ไปจัดหารายได้ทางสื่อสิ่งพิมพ์ สื่อวิทยุกระจายเสียง สื่อวิทยุโทรทัศน์ สื่ออิเล็กทรอนิกส์ สื่อไร้สาย และสื่อสื่อโทรคมนาคมต่าง ๆ ทั้งในและต่างประเทศ สิทธิการจัดหารายได้จากการถ่ายทอดสดและเทปการแข่งขันฟุตบอล และสิทธิการผลิตและจำหน่ายสินค้าที่ระลึก
มิวสิกมาร์เก็ตติ้งผ่านวงบีเอ็นเคโฟร์ตีเอต ทั้งจัดจำหน่ายสินค้าและผลิตภัณฑ์ หารายได้จากโรงละครบีเอ็นเคโฟร์ตีเอต หารายได้ธุรกิจออนไลน์ เช่นการออกอากาศสดผ่านแอปพลิเคชัน และหาสปอนเซอร์จากแบรนด์ต่าง ๆ
อีสปอร์ต บริษัทได้จัดการแข่งขัน Thai E-League Pro
ณ วันที่ 31 ธันวาคม 2561 กลุ่มบริษัทมีโครงสร้างทางธุรกิจ ดังนี้
อุทยานโบลว์มีดาวน์
อุทยานโบลว์มีดาวน์ เป็นอุทยานขนาดเล็กทางชายฝั่งตะวันตกของเกาะนิวฟันด์แลนด์ ตั้งอยู่บนถนนหมายเลข 450 ประมาณ 60 กิโลเมตร (37 ไมล์) ทางตะวันตกของคอร์นเนอร์บรู๊ค และทางหลวงทรานส์-แคนาดา
ฟรานเชสโก ปอนโตเน
ฟรานเชสโก ปอนโตเน (เกิดเมื่อวันที่ 30 มีนาคม ค.ศ. 1927 – เสียชีวิตเมื่อวันที่ 2 กรกฎาคม ค.ศ. 2019) เป็นนักการเมืองจากประเทศอิตาลี โดยดำรงตำแหน่งรัฐมนตรีว่าการกระทรวงเศรษฐกิจและการพัฒนา ตั้งแต่วันที่ 10 พฤษภาคม ค.ศ. 1994 จนถึงวันที่ 17 มกราคม ค.ศ. 1995 และดำรงตำแหน่งวุฒิสภา ตั้งแต่ปี ค.ศ. 1987 จนถึงปี ค.ศ. 2013
โรเบิร์ต แบ็กกูลีย์
โรเบิร์ต แบ็กกูลีย์ (เกิดเมื่อวันที่ 10 กรกฎาคม ค.ศ. 1873 ที่เมืองรุดดิงตัน – เสียชีวิตเมื่อวันที่ 8 ตุลาคม ค.ศ. 1946 ที่เมืองแบรดมอร์) เป็นนักคริกเก็ตจากประเทศอังกฤษ โดยเริ่มเล่นตั้งแต่ปี ค.ศ. 1891 จนถึงปี ค.ศ. 1900 โรเบิร์ต แบ็กกูลีย์เริ่มต้นคริกเก็ตเมื่ออายุ 17 ปี เมื่อแบ็กกูลีย์เปิดตัวที่สโมสรนอตติงแฮมชาย ในปี ค.ศ. 1891
แฮร์รี บอนด์
เฮนรี่ เจมส์ บอนด์ หรือที่รู้จักกันในชื่อ แฮร์รี บอนด์ (เกิดเมื่อวันที่ 27 พฤศจิกายน ค.ศ. 1869 ที่เมืองโบโรนดารา – เสียชีวิตเมื่อวันที่ 27 พฤศจิกายน ค.ศ. 1946 ที่เมืองบัคชาส มาร์ช) เป็นนักฟุตบอลจากประเทศออสเตรเลีย เล่นให้กับสโมสรเซนต์ คิลดา ในวิกตอเรียฟุตบอลลีก
ปิยวัฒน์ นาควานิช
พลโท ปิยวัฒน์ นาควานิช ตุลาการศาลทหารสูงสุดอดีตตุลาการศาลทหารกลางอดีตแม่ทัพภาคที่ 4 อดีตผู้อำนวยการรักษาความมั่นคงภายในภาค 4 กรรมการในคณะกรรมการขับเคลื่อนการแก้ไข้ปัญหาจังหวัดชายแดนภาคใต้ ตามคำสั่ง คณะรักษาความสงบแห่งชาติ อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐอดีตราชองครักษ์เวร
พลโท ปิยวัฒน์ นาควานิช เกิดเมื่อปี พ.ศ. 2501 เป็นบุตรของพลตรี ธวัชชัย นาควานิช (ถึงแก่อนิจกรรม วันที่ 30 พฤษภาคม 2557) กับหม่อมราชวงศ์พิศวาส (ดิศกุล) นาควานิช มีพี่น้อง 4 คนคือ
สำเร็จการศึกษาจาก โรงเรียนเตรียมทหาร รุ่นที่ 18 รุ่นเดียวกับพลเรือเอก ลือชัย รุดดิษฐ์ อดีตผู้บัญชาการทหารเรือ พลอากาศเอก ชัยพฤกษ์ ดิษยะศริน อดีตผู้บัญชาการทหารอากาศ โรงเรียนนายร้อยพระจุลจอมเกล้า รุ่นที่ 29 รุ่นเดียวกับพลเอก เทพพงศ์ ทิพยจันทร์ สมาชิกวุฒิสภา อดีตปลัดกระทรวงกลาโหมและอดีตผู้ช่วยผู้บัญชาการทหารบก พลเอก พรพิพัฒน์ เบญญศรี สมาชิกวุฒิสภา และอดีตผู้บัญชาการทหารสูงสุด พลเอก วราห์ บุญญะสิทธิ์ สมาชิกวุฒิสภา อดีตรองเสนาธิการทหารบกและผู้บัญชาการกองพลที่ 1 รักษาพระองค์
ท่าอากาศยานนานาชาติแฟรงก์เฟิร์ต
ท่าอากาศยานนานาชาติมิวนิก
ริซะ ซาโต
เครื่องยิงลูกระเบิด
เครื่องยิงลูกระเบิด  เป็นอาวุธที่ยิงโพรเจกไทล์ลำกล้องขนาดใหญ่ มักจะเป็นวัตถุระเบิด, ควัน หรือหัวรบแก๊ส ปัจจุบัน ศัพท์โดยทั่วไปหมายถึงประเภทของอาวุธปืนที่ยิงลูกกระสุนระเบิดรวมกัน ประเภทที่พบมากที่สุดคือแบบพกพา ซึ่งเป็นอาวุธปืนประทับไหล่สำหรับรายบุคคล แม้ว่าจะมีเครื่องยิงขนาดใหญ่กว่าแจกจ่ายให้หน่วยทหารติดอาวุธในระดับที่สูงขึ้นขององค์กรโดยกองกำลังทหาร
เครื่องยิงลูกระเบิดสามารถมาในรูปแบบของอาวุธเดี่ยว (ทั้งยิงทีละนัดหรือซ้ำ) หรือเป็นสิ่งที่แนบมาติดตั้งกับอาวุธปืนหลัก ซึ่งมักจะเป็นปืนเล็กยาว ส่วนเครื่องยิงลูกระเบิดอัตโนมัติขนาดใหญ่ที่แจกจ่ายให้หน่วยทหารติดอาวุธ เช่น เอ็มเค 19 จะติดตั้งบนขาตั้งหรือยานพาหนะ
ทั้งนี้ ยานรบหุ้มเกราะบางคันยังติดตั้งเครื่องยิงลูกระเบิดแบบยิงทีละนัดเป็นการป้องกัน
Intraretinal microvascular abnormalities
ความดันเลือดในปอดสูงยังคงอยู่ในทารกแรกเกิด
ปืนกลเอ็ม1941 จอห์นสัน
เอ็ม1941 ปืนกลเบาจอหน์สัน, ยังเป็นที่รู้จักกันคือ จอหน์สัน หรือ ปืนจอหน์นี่ เป็นปืนกลเบาแบบแรงสะท้อนถอยหลังสัญชาติอเมริกันที่ถูกออกแบบในปลายปี ค.ศ. 1930 โดยเมลวิน จอหน์สัน มันได้ถูกใช้ในหลักการทำงานเดียวกันและชิ้นส่วนหลายชิ้นจากเอ็ม1941 ปืนไรเฟิลจอหน์สัน และเอ็ม1947 ปืนเล็กสั้นออโต้จอหน์สัน
ขอนแก่น วีซี
ปืนกลเอ็ม1917 บราวนิง
เอ็ม1917 ปืนกลบราวนิง เป็นปืนกลหนักที่ถูกใช้งานโดยกองทัพสหรัฐในสงครามโลกครั้งที่หนึ่ง สงครามโลกครั้งที่สอง และสงครามเกาหลี มันยังได้ถูกใช้โดยประเทศอื่นๆ มันเป็นปืนกลที่ต้องใช้พลประจำปืนสามคนคือคนยิง คนถือขาตั้งปืน และถือสายกระสุน(ซึ่งตัวปืนนั้นมีน้ำหนักมากจึงต้องใช้กำลังในการยกปืนไปไหนมาไหนได้) นอกจากนั้นจะต้องใช้น้ำราดบนตัวปืนเพื่อระบายความร้อน มีการทำงานที่ใกล้เคียงกับบราวนิง เอ็ม1919 ที่มีน้ำหนักเบาและระบายความร้อนได้ดีกว่า มันได้ถูกใช้ในระดับกองพันและมักจะติดตั้งบนยานพาหนะ(เช่น รถจิป) มีการกล่าวถึงปืนสองรุ่นหลัก: เอ็ม1917 ซึ่งถูกใช้ในสงครามโลกครั้งที่หนึ่ง และเอ็ม1917เอ1 ซึ่งถูกใช้ในช่วงเวลาหลังจากนั้น เอ็ม1917 ซึ่งได้ถูกใช้ในเครื่องบินบางลำเช่นเดียวกันบทบาททางภาคพื้นดิน มีอัตราเร็วในการยิงตามวงรอบ(CYCLIC RATE)อยู่ที่ 450 นัดต่อนาที ส่วนเอ็ม1917เอ1 จะมีอัตราเร็วในการยิงตามวงรอบอยู่ที่ 450 ถึง 600 นัดต่อนาที
เกร์รีเยโร เอโรยโก
นากองท์ เอ็ม1895
ปืนลูกโม่ เอ็ม1895 นากองท์ เป็นปืนลูกโม่แบบบรรจุอัดแก๊ส(gas-seal), กระสุน 7 นัดที่ถูกออกแบบและผลิตโดยโรงงานอุตสาหกรรมการผลิตของเบลเยียม Léon Nagant จากจักรวรรดิรัสเซีย
นากองท์ เอ็ม1895 ได้ถูกบรรจุกระสุนขนาด 7.62×38มมอาร์ ที่ได้ถูกจดทะเบียนแล้ว และได้รับความสนใจด้วยระบบอัดแก๊สที่ไม่ธรรมดา กล่องลูกโม่(cylinder)จะเคลื่อนที่ไปข้างหน้าเมื่อปืนได้ง้างออกมา เพื่อปิดช่องว่างระหว่างกระบอกสูบและลำกล้อง สามารถเสริมแต่งด้วยปากกระบอกปืนที่จะช่วยเพิ่มความเร็วของกระสุนปืนที่ยิงออกไปและสามารถใช้ได้กับอุปกรณ์เก็บเสียงปืนได้(ด้วยความสามารถที่ไม่ธรรมดาสำหรับปืนพกลูกโม่) การออกแบบของมันได้รับแรงบันดาลใจจาก m1893 Pieper Carbine และ Steyr 1893 revolver
ปืนพกโคโรวิน
ปืนพกโคโรวิน (Пистолет Коровина, Тульский Коровин (ТК), GAU Index 56-A-112) ถือได้ว่าเป็นปืนพกแบบกึ่งอัตโนมัติรุ่นแรกของโซเวียต
โรเบิร์ต อาร์. เบอร์รีแมน
โรเบิร์ต รูฟุส เบอร์รีแมน (เกิดเมื่อเดือนกุมภาพันธ์ ค.ศ. 1902 - เสียชีวิตเมื่อวันที่ 9 กรกฎาคม ค.ศ. 1969) เป็นนักการเมืองจากสหรัฐอเมริกา สังกัดพรรคเดโมแครต โดยเป็นสมาชิกสภาผู้แทนราษฎรรัฐแอละแบมา เขต 2 ตั้งแต่วันที่ 3 มกราคม ค.ศ. 1967 จนกระทั่งเสียชีวิตในวันที่ 9 กรกฎาคม ค.ศ. 1969 เบอร์รีแมนสมรสกับเคไล เทอร์รี่ และมีบุตรด้วยกันจำนวน 1 คน
บิลลี บีสลีย์
วิลเลี่ยม เอ็ม. บีสลีย์ (เกิดเมื่อวันที่ 19 มีนาคม ค.ศ. 1940) เป็นนักการเมืองจากสหรัฐอเมริกา จากพรรคเดโมแครตจากรัฐแอละแบมา ซึ่งเป็นสมาชิกวุฒิสภาจากรัฐแอละแบมาในปี ค.ศ. 2010 และเป็นผู้นำเสียงข้างน้อย ตั้งแต่วันที่ 5 ตุลาคม ค.ศ. 2017 จนถึงวันที่ 8 มกราคม ค.ศ. 2019 นอกจากนี้ยังเคยเป็นสมาชิกสภาผู้แทนราษฎรรัฐแอละแบมา เขตที่ 84 ตั้งแต่ปี ค.ศ. 1998 จนถึงปี ค.ศ. 2010 บิลลี บิสลีย์ จบการศึกษาปริญญาตรีที่มหาวิทยาลัยออเบิร์น
อลัน เบเคอร์ (นักการเมือง)
อลัน เบเคอร์ (เกิดเมื่อวันที่ 15 กรกฎาคม ค.ศ. 1956) เป็นนักการเมืองจากสหรัฐอเมริกา สังกัดพรรคริพับลิกัน ซึ่งเป็นสมาชิกสภาผู้แทนราษฎรรัฐแอละแบมา เขตที่ 66 ตั้งแต่วันที่ 8 พฤศจิกายน ค.ศ. 2006 จนถึงปัจจุบัน โดยก่อนหน้านี้ อลัน เบเคอร์ทำอาชีพนักการศึกษา จบการศึกษาที่มหาวิทยาลัยออเบิร์น อลัน เบเคอร์ได้สมรสกับกากี่ สโตรค เบเคอร์ ซึ่งปัจจุบันอาศัยอยู่ที่เมืองออเบิร์น รัฐแอละแบมา
จอร์จ แบนดี
จอร์จ แบนดี (เกิดเมื่อวันที่ 7 กุมภาพันธ์ ค.ศ. 1945 – เสียชีวิตเมื่อวันที่ 16 มกราคม ค.ศ. 2018 ที่เมืองแมคอน รัฐจอร์เจีย สหรัฐอเมริกา) เป็นนักการเมืองจากสหรัฐอเมริกา จอร์จ แบนดีจบการศึกษาที่วิทยาลัยมอร์เฮาส์ เป็นสมาชิกสภาผู้แทนราษฎรรัฐแอละแบมา เขตที่ 83 ตั้งแต่วันที่ 6 พฤศจิกายน ค.ศ. 1994 จนกระทั่งเสียชีวิตในวันที่ 16 มกราคม ค.ศ. 2018 และจอร์จ แบนดีเกี่ยวข้องกับพรรคเดโมแครต และเป็นประธานการประชุมพรรคเดโมแครต
แครอล เคนท์
แครอล ฮิตต์ซัน เคนท์ (เกิดเมื่อวันที่ 29 พฤษภาคม ค.ศ. 1953) เป็นนักการเมืองสหรัฐอเมริกาสังกัดพรรคเดโมแครต โดยเป็นสมาชิกสภาผู้แทนราษฎรเท็กซัส เขต 102 ในปี ค.ศ. 2008 จบการศึกษาที่โรงเรียนเซาต์การ์แลนด์ และคณะศิลปศาสตร์ ระดับปริญญาตรีและปริญญาโทที่มหาวิทยาลัยเบเลอร์ ในเมืองวาโก รัฐเท็กซัส
เรย์ เคลเลอร์
เรย์ เคลเลอร์ เป็นนักการเมืองจากสหรัฐอเมริกาจากรัฐเท็กซัส โดยดำรงตำแหน่งเป็นสมาชิกสภาผู้แทนราษฎรจากรัฐเท็กซัส ตั้งแต่ปี ค.ศ. 1979 จนถึงปี ค.ศ. 1987 และเป็นผู้สมัครกรรมาธิการตำรวจรถไฟแห่งรัฐเท็กซัสในการเลือกตั้งปี ค.ศ. 2014
ดับเบิลยู. ที. ซิมมอนส์
ดับเบิลยู. ที. ซิมมอนส์ เป็นนักการเมืองจากสหรัฐอเมริกา โดยเป็นสมาชิกสภาผู้แทนราษฎรจากรัฐเท็กซัส เขต 1 ตั้งแต่วันที่ 16 กุมภาพันธ์ ค.ศ. 1870 จนถึงวันที่ 14 มกราคม ค.ศ. 1873
อเล็กซ์ แฮร์ริส ชอร์ต จูเนียร์
อเล็กซ์ แฮร์ริส ชอร์ต จูเนียร์ (เกิดเมื่อวันที่ 5 มกราคม ค.ศ. 1947 ที่เมืองเบล รัฐเท็กซัส และเสียชีวิตเมื่อวันที่ 10 มีนาคม ค.ศ. 1996) เป็นนักการเมืองจากสหรัฐอเมริกา โดยเป็นสมาชิกสภาผู้แทนราษฎรจากรัฐเท็กซัส เขต 1 ตั้งแต่วันที่ 11 มกราคม ค.ศ. 1983 จนถึงวันที่ 13 มกราคม ค.ศ. 1987 อเล็กซ์ แฮร์ริส ชอร์ต จูเนียร์ สมรสกับเรเบคกา รูท ดีส์ และมีบุตรด้วยกัน 1 คน เป็นลูกสาว ชื่อ แจน ช็อท
จอร์จ อาร์. แชนนอน
จอร์จ รอสส์ แชนนอน (เกิดเมื่อวันที่ 14 ธันวาคม ค.ศ. 1818 – เสียชีวิตเมื่อปี ค.ศ. 1891) เป็นนักการเมืองจากสหรัฐอเมริกา วุฒิสภาจากรัฐเท็กซัส เขตที่ 23 ซึ่งได้รับการเลือกตั้งให้ดำรงตำแหน่งในปี ค.ศ. 1870 จอร์จ อาร์. แชนนอนเกิดที่เมืองลีซิงตัน รัฐเคนทักกี้ เป็นบุตรของ จอร์จ แชนนอน
อาเทอร์ โอลเซน (นักการเมือง)
อาเทอร์ โอลเซน (เกิดเมื่อวันที่ 13 กุมภาพันธ์ ค.ศ. 1914 ที่เมืองชิคาโก รัฐอิลลินอย – เสียชีวิตเมื่อวันที่ 8 สิงหาคม ค.ศ. 2014 ที่เมืองลาสเวกัส รัฐเนวาดา) เป็นนักการเมืองจากสหรัฐอเมริกา สังกัดพรรคเดโมแครต โดยเป็นสมาชิกสมัชชาแห่งรัฐเนวาดา ในปี ค.ศ. 1964 จนถึงปี ค.ศ. 1966 และในปี ค.ศ. 1970 จนถึงปี ค.ศ. 1972
แอน โอคอนเนลล์
แอน โอคอนเนลล์ (เกิดเมื่อวันที่ 3 สิงหาคม ค.ศ. 1934 ที่รัฐนิวเม็กซิโก) เป็นนักการเมืองจากสหรัฐอเมริกา และเป็นสมาชิกวุฒิสภาเขต 5 ของรัฐเนวาดา สังกัดพรรคริพับลิกัน ตั้งแต่เดือนพฤศจิกายน ค.ศ. 1984 จนถึงเดือนพฤศจิกายน ค.ศ. 2004 นอกจากนี้ยังเป็นเจ้าของและผู้จัดการโรงแรมและศูนย์จัดหาคริสเตียน
เวอร์จิล เอ็ม. เจ็ตโต
เวอร์จิล เอ็ม. เจ็ตโต (เกิดเมื่อวันที่ 19 มิถุนายน ค.ศ. 1924 – เสียชีวิตเมื่อวันที่ 6 พฤศจิกายน ค.ศ. 2014) เป็นนักการเมืองจากสหรัฐอเมริกา โดยเป็นสมาชิกสมัชชาแห่งชาติเขตที่ 35 ตั้งแต่ปี ค.ศ. 1966 จนถึงปี ค.ศ. 1976 , ปี ค.ศ. 1780 จนถึงปี ค.ศ. 1980 และในปี ค.ศ. 1982 จนถึงปี ค.ศ. 1988 นอกจากนี้เป็นวุฒิสภาเขตที่ 18 ตั้งแต่ปี ค.ศ. 1980 จนถึงปี ค.ศ. 1982 และในปี ค.ศ. 1988 จนถึงปี ค.ศ. 1992
โจ สเตลล์
โจเซฟ เอ็ม. สเตลล์, จูเนียร์. (เกิดเมื่อวันที่ 15 มิถุนายน ค.ศ. 1928) เป็นนักการเมืองจากสหรัฐอเมริกา สังกัดพรรคเดโมแครต และเป็นสมาชิกสภาผู้แทนราษฎรจากรัฐนิวเม็กซิโก ตั้งแต่ปี ค.ศ. 1984 จนถึงปี ค.ศ. 2007 โดยสเตลล์ได้เข้าสอนมหาวิทยาลัยอีสเทิร์นนิวเม็กซิโก, มหาวิทยาลับรัฐนิวเม็กซิโก, มหาวิทยาลัยเวสเทิร์นนิวเม็กซิโก โดยเป็นอาจารย์และเจ้าของฟาร์มปศุสัตว์
เจอร์รี แซนเดล
เจอร์รี ดับเบิลยู. แซนเดล (เกิดเมื่อวันที่ 25 พฤษภาคม ค.ศ. 1942) เป็นนักการเมืองจากสหรัฐอเมริกา สังกัดพรรคเดโมแครต ซึ่งเป็นสมาชิกสภาผู้แทนราษฎรจากรัฐนิวเม็กซิโก ตั้งแต่ปี ค.ศ. 1971 จนถึงปี ค.ศ. 2000 แซนเดลได้เข้าร่วมกับมหาวิทยาลยเทคโนโลยีรัฐเท็กซัส และเป็นนักธุรกิจน้ำมัน
เออิชิโระ วะชิโอะ
เออิชิโระ วะชิโอะ เกิดเมื่อวันที่ 3 มกราคม ค.ศ. 1977 เป็นนักการเมืองจากประเทศญี่ปุ่น สังกัดพรรคประชาธิปไตยญี่ปุ่น เป็นสมาชิกสภาผู้แทนราษฎร ในสภานิติบัญญัติแห่งชาติ เออิชิโระ วะชิโอะเป็นคนนีงาตะ จบการศึกษาที่มหาวิทยาลัยโตเกียว ทำงานในเอิร์น&amp;ยัง ชินนิฮอน ตั้งแต่ปี ค.ศ. 2001 จนถึงปี ค.ศ. 2005 และเป็นสมาชิกสภาผู้แทนราษฎรครั้งแรกในปี ค.ศ. 2005
เอ็ม1917 ปืนกลบราวนิง
เอดูอาร์โด ฟาร์จาร์โด
เอดูอาร์โด ฟาร์จาร์โด (เกิดเมื่อวันที่ 14 สิงหาคม ค.ศ. 1924 – เสียชีวิตเมื่อวันที่ 4 กรกฎาคม ค.ศ. 2019) เป็นนักแสดงภาพยนตร์จากประเทศสเปน เกิดที่เมืองเมอิส ประเทศสเปน ซึ่งเอดูอาร์โดแสดงภาพยนตร์มากถึง 160 เรื่อง ระหว่างปี ค.ศ. 1947 จนถึงปี ค.ศ. 2002
แคลร์ บอล
แคลร์ เอ็ม. "บัซซ์" บอล จูเนียร์. หรือที่รู้จักกันในชื่อ แคลร์ บอล (เกิดเมื่อวันที่ 4 ตุลาคม ค.ศ. 1941 ที่เมืองเอเธนส์ รัฐโอไฮโอ – เสียชีวิตเมื่อวันที่ 7 เมษายน ค.ศ. 2019 ที่เมืองโคลัมบัส รัฐโอไฮโอ) เป็นนักการเมืองจากสหรัฐอเมริกา สังกัดพรรคริพับลิกัน ซึ่งเป็นสมาชิกสภาผู้แทนราษฎรรัฐโอไฮโอ เขตที่ 91 ตั้งแต่วันที่ 3 มกราคม ค.ศ. 1973 จนถึงวันที่ 31 ธันวาคม ค.ศ. 1982
นอร์วีเจียนแอร์ชัทเทิล
นอร์วีเจียนแอร์ชัทเทิล  เป็นสายการบินต้นทุนต่ำสัญชาตินอร์เวย์ โดยเป็นสายการบินต้นทุนต่ำที่ใหญ่ที่สุดเป็นอันดับที่สี่ในยุโรป รองจากวิซแอร์, อีซี่ย์เจ็ต, และไรอันแอร์ ในปี 2012 นอร์วิเจียนมีผู้โดยสาร 17.2 ล้านคน
นอร์วีเจียนแอร์ชัทเทิลก่อตั้งขึ้นในวันที่ 22 มกราคม ค.ศ. 1993 โดยได้เข้าควบคุมบริการสายการบินระดับภูมิภาคของบิซซี่บีสำหรับบราเธนส์ oviN;ug0upoได้แข่งขันกับเอเอเอส บราเธนส์ในเที่ยวบินภายในประเทศนอร์เวย์ ตั้งแต่วันที่ 1 กันยายน ค.ศ. 2003 นอร์วีเจียนได้เปลี่ยนรูปแบบการดำเนินงานเป็นบริษัทต้นทุนต่ำ และการให้บริการเที่ยวบินต้นทุนต่ำด้วยเครื่องบินโบอิง 737 เป็นหลัก
ปัจจุบันนอร์วีเจียนเป็นสายการบินต้นทุนต่ำที่มีเส้นทางนอร์เวย์ ยุโรป และต่างประเทศ นอร์เวย์มีพนักงานประมาณ 3,000 คนและเครื่องบินโบอิง 737-800 จำนวน 91 ลำที่มีที่นั่ง 186/189 ที่นั่ง พวกเขายังมีเครื่องบินโบอิง 787-8 จำนวน 291 ลำอีกด้วย นอร์เวย์มีเครื่องบินทั้งหมด 91 ลำในประเภทโบอิง 737-800, 18 ลำในประเภทโบอิง 737 แมกซ์ 8, นอกเหนือจากเครื่องบินแปดลำในประเภทโบอิ้ง 787-8 และ 29 โบอิง 787-9 นอร์เวย์ยังมีคำสั่งซื้อแอร์บัส เอ321 แอลอาร์ ใหม่จากแอร์บัส บริษัทมีส่วนแบ่งการตลาดประมาณ 50 เปอร์เซ็นต์ในเส้นทางบินในนอร์เวย์ นอร์วีเจียนให้บริการเที่ยวบินสู่ 23 จุดหมายปลายทาง
อาคารสำนักงานใหญ่ Diamanten ของนอร์วิเจียนแอร์ชัทเทิลตั้งอยู่ ฟอร์เนบู, เบรุม ใกล้กับออสโล ซึ่งเคยเป็นของบราเธนส์มาก่อน
หุ้นของบริษัทแม่ นอร์วีเจียนแอร์ชัทเทิล เอเอสเอ ได้รับการจดทะเบียนใน Oslo Børs (Oslo Stock Exchange) ด้วยสัญลักษณ์ย่อ NAS และรวมอยู่ในดัชนีมาตรฐาน OBX ซึ่งประกอบด้วยหุ้นที่มีสภาพคล่องมากที่สุด 25 หุ้นใน Børs ก่อนการเพิ่มทุนในเดือนพฤษภาคม ค.ศ. 2020 ผู้ถือหุ้นรายใหญ่ที่สุดคือ HBK Holding AS (4.64% ของจำนวนหุ้น ณ วันที่ 3 เมษายน 2020) ซึ่งเจ้าของส่วนใหญ่คือ Bjørn Kjos ผู้ก่อตั้งบริษัท หลังจากปล่อยหุ้นใหม่ให้กับเจ้าหนี้รายเดิม เจ้าของรายใหญ่ที่สุดคือ AerCap (15.9% ของทุน) และ BOC Aviation (12.7%)
นอร์วีเจียนแอร์ชัทเทิลมีซีอีโอคือ Geir Karlsen,และมี Marty St. George ในฐานะ COO และคณะกรรมการบริหารมี Niels Smedegaard เป็นประธาน Bjørn Kjos ผู้ก่อตั้งบริษัทและก่อนหน้านี้เป็นผู้ถือหุ้นรายใหญ่ที่สุด ก้าวลงจากตำแหน่ง CEO เมื่อวันที่ 11 กรกฎาคม 2019 แต่ยังคงทำหน้าที่เป็นที่ปรึกษาต่อไป
นอร์วีเจียนแอร์ชัทเทิลให้บริการไปยังจุดหมายปลายทางทั่วยุโรปและแอฟริกาเหนือสำหรับทั้งตลาดธุรกิจและนักท่องเที่ยว เมื่อรวมกับบริษัทในเครือที่ให้บริการเที่ยวบินระยะใกล้เพิ่มเติม สายการบินจะบินไปยังจุดหมายปลายทาง 23 แห่ง ณ เดือนธันวาคม ค.ศ. 2022
ณ เดือนธันวาคม ค.ศ. 2022 นอร์วีเจียนแอร์ชัทเทิลมีเครื่องบินประจำการในฝูงบิน ดังนี้:
นอร์วีเจียนแอร์ชัทเทิลเคยให้บริการเครื่องบินในอดีต:
อับดุล-ลาติฟ อาราบียัต
อับดุล-ลาติฟ อาราบียัต (เสียชีวิตเมื่อวันที่ 26 เมษายน ค.ศ. 2019) เป็นนักการเมืองจากประเทศจอร์แดน จบการศึกษาที่มหาวิทยาลัยเท็กซัสเอแอนด์เอ็ม เคยดำรงตำแหน่งประธานสภาผู้แทนราษฎรแห่งราชอาณาจักรจอร์แดน ตั้งแต่ต้นคริสตทศวรรษที่ 1990 จนถึงปี ค.ศ. 1993
เกรบราน อาไรจี
เกรบราน อาไรจี (ในภาษาอาหรับ جبران عريجي) (เกิดในปี ค.ศ. 1951 – เสียชีวิตเมื่อวันที่ 9 มกราคม ค.ศ. 2019), เป็นนักการเมืองจากประเทศเลบานอน และเป็นประธานพรรคสังคมชาตินิยมซีเรีย โดยเข้าร่วมพรรค ตั้งแต่ปี ค.ศ. 1970 และทำงานพรรคอย่างเป็นทางการในปี ค.ศ. 1944และได้อพยพที่ลาตินอเมริกา ในปี ค.ศ. 1975 ประเทศฝรั่งเศสตั้งแต่ปี ค.ศ. 1977 และกลับไปที่ประเทศเวเนซุเอลา ตั้งแต่ปี ค.ศ. 1978 จนถึงปี ค.ศ. 1990 และในปี ค.ศ. 1990 ได้กลับไปประเทศเลบานอน และเป็นประธานพรรคชสังคมชาตินิยมซีเรีย ตั้งแต่ปี ค.ศ. 2001 จนถึงปี ค.ศ. 2005
Gebran Araiji
อานัวร์ อาบู บาคาร์